Er der nogen med erfaringer i at hjælpe en dehydreret kat? Idag da jeg kom ud i min stald sad en kat (stor killing) ude foran. Den er afkræftet og dehydreret, så jeg har forsøgt at få lidt væske i den. Står sådan en kat overhovedet til at redde, eller er en aflivning mere på sin plads? Hilsen Helle
du skal nok ringe til dyrlægen og få et råd.Når den er så dehydreret skal den nok ha drop for at komme ovenpå igen. alternativt kan du tvinge væske i den ved med en engangssprøjte at give vand gennem munden. Men hvis den er så dårlig, så er det bedste nok et drop hos dyrlægen. M held og lykke med missen 
Tak for svarene. Katten (som nu hedder Nemo) klarer den endnu, jeg var i tvivl om den ville sætte træskoene i løbet af natten. Jeg giver den afkølet kogt vand med engangssprøjte, og det har kvikket den lidt op. Jeg tænker på om man selv kan lave en slags elektrolyt blanding. Kogt vand med salt og sukker, eller noget. Men hvad skal forholdene være? Jeg er ikke meget for at gå ud og bruge en masse penge på sådan en vildkat, men den skal jo selvfølgelig heller ikke lide unødigt! Tror sådan en indlæggelse med drop osv videre hurtigt løber op, så kommer det dertil vil jeg nok vælge en aflivning. Jørgen kender du prisen på Bio-Lapis? Jeg synes det lyder som et godt produkt, men EquiDan reklamerer ikke ligefrem med prisen? ...Jeg kunne jo selvfølgelig også bare lige selv ringe og høre. Hilsen Helle
Hvor gammel er katten? Jeg er Ex-veterinærsygeplejerske og har opfostret mange moderløse killinger, så jeg har noget erfaring i dette. Skriv til mig hvis jeg kan hjælpe 
Jeg har ikke ret meget forstand på katte, og slet ikke deres alder. Men vil gætte på omkring 4 mdr. Jeg vil tro den har fået mælk af en mor, som så har forladt den da det var tid til at vænne fra! Den har så bare ikke formået at klare sig selv. Hilsen Helle
OK. Spiser den selv? Vil den drikke? Har du set afføring fra den? Den skal have killingemad på dåse, det kan evt. moses lidt med noget vand sålænge killingen er svag. En ormekur vil være godt, men vent lige til den har spidt og drukket alm. i et par dage eller en lille uge. Du må ikke give den mælk, vand er tilstrækkeligt. Og ellers kan du indlevere den til dyreværnet/kattens værn hvis du synes opgaven er for stor/træls 
Du kan godt prøve at få noget væske i den med en mund-sprøjte eller et sugerør. Men det sikreste er at få dyrlægen til at give den en væske-indsprøjtning under huden, som så optages af kroppen. Det tager kun et par minutter, men koster selvfølgelig en konsultation. Dog er det ret sandsynligt at katten fejler et eller andet, det er sjældent at en rask kat bliver så dehydreret.
Her til eftermiddag er han kun blevet mere sløj på trods af at jeg da har fået rimelig godt med væske + en smule killingefoder i ham. Dehydreringen er dog blevet bedre, men han har ikke engang kræfter til at rejse sig mere. Desuden er hans lunger er begyndt at rasle, så det går vidst kun den forkerte vej. Jeg har derfor besluttet at give Nemo fred, han skal ikke lide mere. Hilsen Helle
MIn hest er i sidste uge kommet fra døgnfold, og står nu i boks. Det er som om, at miljøskiftet har gjort noget ved hans pels - den er blevet mere tæt i plamager rundt omkring på hans krop. Han har, mens han stod på døgnfold, fået vitaminer og mineraler hver dag, så han skulle være dækket ind (600g Fiberlux basic og 250 g. Regulator complete). Jeg giver ham nu, et tilskud B-express fra Blue Hors, da dette skulle hjælpe til med en bedre pelssætning. Jeg synes bare ikke der sker det store... Mit spørgsmål går nu på, om jeg kan klippe ham nu, inden han får alvor sætter efterår/vinterpels. Han er ret varm når han står i boksen, og jeg kan ikke forestille mig, at det er særlig behageligt for ham. Ligeledes sveder han ret meget, når han rides. Et billede af den mærkelige pels - han ser sådan ud over hele kroppen:   På forhånd tak for hjælpen
Hej Lisbeth. Det ser da godt nok spøjst ud. Du kan sagtens klippe nu, men jeg tror nok jeg lige ville vende hans mystiske pels sætning, med en doktor. Det kan jo være han har raget noget pelsmider/skab/eksem til sig, som skal behandles. Det er vist ikke normalt at sætte/miste pels i plamager.